রাশিয়ায় নদীর পাড় থেকে উদ্ধার ভারতীয় ডাক্তারি পড়ুয়ার দেহ!

ওয়েব ডেস্ক : রাশিয়ায় (Russia) নদীর পাড় থেকে উদ্ধার হল ভারতীয় পড়ুয়ার (Indian Student) মৃতদেহ (Death)। যাকে ঘিরে রহস্য ঘনাচ্ছে। জানা গিয়েছে, ভারতীয় ওই পড়ুয়া ডাক্তারি পড়তে রাশিয়ায় গিয়েছিল। তবে এই ঘটনা নিছক দুর্ঘটনা, না খুন করা হয়েছে ভারতীয় ওই যুবককে? তা নিয়ে প্রশ্ন উঠছে। এ নিয়ে ইতিমধ্যে তদন্ত শুরু করে দিয়েছে পুলিশ।

জানা গিয়েছে, ভারতীয় ওই মৃত যুবকের নাম অজিত সিং চৌধুরী। ২০২৩ সালে রাশিয়ার (Russia) বাশকির স্টেট মেডিক্যাল ইউনিভার্সিটিতে ডাক্তারি পড়তে গিয়েছিলেন তিনি। তবে গত ১৯ অক্টোবর থেকে নিখোঁজ ছিলেন তিনি। তাঁর সহ পাঠিরা দাবি করেছেন, সে দিন রাতে দুধ কিনতে হোস্টেলের বাইরে গিয়েছিলেন অজিত। তার পর থেকেই নিখোঁজ তিনি। জানা যাচ্ছে, ভারতীয় ওই যুবকের দেহ হোয়াইট নদীতে অবস্থিত একটি বাঁধের পাড় থেকে উদ্ধার হয়েছে। ইতিমধ্যে এই দুঃসংবাদ দেওয়া হয়েছে মৃতার পরিবারকে।

আরও খবর : ১৫ মাস পর বিতর্কিত সময় নিয়ে মুখ খুললেন শেখ হাসিনা!

এই ঘটনা নিয়ে কেন্দ্রীয় প্রাক্তন কংগ্রেস নেতা জিতেন্দ্র সিং আলোয়ার বলেছেন, ১৯ দিন আগে নদীর পাড় থেকে অজিতের পোশাক, মোবাইল, ফোন ও জুতো পাওয়া গিয়েছিল। তিনি আরও জানিয়েছেন, সমস্ত টাকা সঞ্চয় করে ছেলেকে রাশিয়ায় ডাক্তারি পড়তে পাঠিয়েছিল মৃতের পরিবার। কিন্তু সেখানে উদ্ধার হল তাঁর মৃত দেহ।

দ্রুত যাতে ওই যুবককে ভারতে ফিরিয়ে আনা হয়, তার জন্য বিদেশমন্ত্রী এস জয় শংকরকে আবেদন জানিয়েছেন তিনি। জানা যাচ্ছে, এই বিষয়টি নিয়ে অল ইন্ডিয়া মেডিক্যাল স্টুডেন্টস অ্যাসোসিয়েশনের ফরেন মেডিকেল স্টুডেন্টস উইং বিদেশমন্ত্রীর সঙ্গে যোগাযোগ করেছেন।